section_heading: Dodjela uloga
paragraph_text: mini|150px|Evangeline Lilly - glumica koja u seriji Izgubljeni tumači ulogu Kate Austen Mnoge uloge i likovi u prvoj sezoni bili su zapravo rezultat sviđanja ili ne sviđanja glumaca koji su se pojavili na audicijama. Glavni lik Jacka u originalu je trebao poginuti u prvoj epizodi, a producenti su se nadali da će ga glumiti Michael Keaton; međutim, ABC-jevi izvršni direktori su zahtijevali da Jack ostane živ. Prije nego što je to odlučeno, Kate je bila glavni lik za koju se vjerovalo da će postati vođa skupine preživjelih; u početku je zamišljena da će biti više slična liku Rose. Dominic Monaghan pojavio se na audiciji za ulogu Sawyera koji je u to vrijeme zamišljen kao gradski, fino odjeveni prevarant. Producentima se toliko svidjela Monaghanova gluma da su čak promijenili lik Charlieja (koji je trebao biti sredovječna bivša rock zvijezda). Jorge Garcia također se pojavio na audiciji za Sawyera, a uloga Hurleyja koju je na kraju dobio bila je i napisana upravo za glumca. Kada je Josh Holloway došao na audiciju za Sawyera, producentima se izrazito svidjela njegova živčanost koju je prikazao (navodno je čak i udario stolicu za vrijeme audicije, jer se nije mogao sjetiti teksta) te južnjački naglasak, tako da su na kraju promijenili i lik Sawyera kako bi odgovarao Joshovoj glumi. Yunjin Kim u početku je bila na audiciji za ulogu Kate, ali kako su producenti napisali lik Sun njoj su ga i dodijelili. Lik Sayida, kojeg je odglumio Naveen Andrews, nije se uopće nalazio u pilot epizodi. Likovi Lockea i Michaela napisani su prema glumcima koji su ih glumili. U drugoj sezoni producenti su kontaktirali glumca Michaela Emersona da glumi lik Benjamina Linusa ("Henry Gale") u tri epizode. Zbog izvrsne glume kojom je oduševio uloga mu je najprije produžena na 8 epizoda, a kasnije i na ostatak serije.<ref>